Max Euwe

Machgielis Euwe, máis coñecido como Max Euwe, nado o 20 de maio de 1901 en Watergraafsmeer e finado o 29 de novembro de 1981, foi un xadrecista neerlandés. Foi o quinto Campión do Mundo de xadrez, entre 1935 e 1937.

 Traxectoria 
dereita|miniatura|220px|Escultura a Euwe en Ámsterdam polo artista José Fijnaut
Estudou matemáticas na Universidade de Ámsterdam e foi profesor de matemáticas, primeiro en Rotterdam e despois nun instituto feminino de Ámsterdan. Aplicou os seus coñecementos matemáticos ao problema das partidas de xadrez infinitas utilizando a secuencia Thue-Morse.

Foi campión de xadrez dos Países Baixos desde 1921 ata 1935. O 15 de decembro de 1935, tras 30 partidas disputadas en 13 cidades durante un período de 80 días, derrotou ao campión mundial Alexander Alekhine. Perdeu o título contra o mesmo Alekhine en 1937. Tras o falecemento de Alekhine en 1946, algúns consideraron que Euwe tiña un dereito moral ao título, pero accedeu a participar no encontro-torneo da Haia con outros catro rivais. Quedou en última posición, o novo campión foi Mikhail Botvinnik

Desde 1970 ata 1980 foi presidente da FIDE (Federación Internacional de Xadrez) e desempeñou un importante papel na organización do famoso encontro entre Boris Spassky e Bobby Fischer.

Tamén escribiu moitos libros sobre xadrez, sendo o máis famosos Oordeel en Plan ("Xuízo e Formulación") e estudos sobre aperturas.

En Ámsterdan hai unha Max Euwe Plein (praza) cerca do Leidseplein. Hai un museo dedicado a Max Euwe e unha gran colección de libros de xadrez. A súa neta, Esmee Lammers, escribiu un libro para nenos titulado Lang Leve de Koningin ("Longa vida á Raíña"), que é moi popular entre a mocidade.

 Véxase tamén 

 Outros artigos 
 Encontros polo campionato do mundo de xadrez

 Ligazóns externas 

 Biografía de Max Euwe
 Partidas de Euwe en muljadi.org
 25 posicións críticas de nas súas partidas
 Recordando a Max Euwe (PDF).

Predecesor:Alexander AlekhineCampión do mundo de xadrez1935–1937Sucesor:Alexander Alekhine

Categoría:Campións do mundo de xadrez
Categoría:Xadrecistas dos Países Baixos
Categoría:Nados en 1901
Categoría:Finados en 1981
Categoría:Nados en Holanda Setentrional
Categoría:Xadrecistas do século XX
Categoría:Grandes Mestres de xadrez